VS000441
Datum: 1993-06-21T02:00:00.000+02:00
datum_sodbe_i_stopnje: 1997-06-02T00:00:00.000Z
podrocje: višina odškodnine za nepremoženjsko škodo
institut: telesne bolečine - strah - zmanjšanje življenjske aktivnosti
skupina: poškodbe hrbtenice in reber in njihove posledice - poškodbe prsne in trebušne votline in njihove posledice
fischer: hudi primeri
odskodnina: 4800000 SIT
opombe: II Ips 432/98. Reviziji obeh pravdnih strank sta bili zavrnjeni.
sodisce: Vrhovno sodišče

## Oškodovanec

**Spol:**

moški

**Starostna skupina:**

od 40 do 45 let

Škodni dogodek

Poškodba v rudniški jami.

Poškodba

Stisnjen manjši zlom telesa drugega križnega vretenca, zlom prsnice in udarnino desne rame.

Telesne bolečine

1500000 SIT 3 dni hude, 4 tedne srednje hude, 6 tednov lahke. Med zdravljenjem in po končanem zdravljenju še občasne srednje hude bolečine vsaj še 3 tedne in občasne lahke bolečine vsaj 6 tednov, kamor sodijo predvsem bolečine in težave, ki so se javile po prenehanju bolniškega staleža, zaradi katerih je nato moral ponovno v stalež in na fizikalno terapijo. Tudi po prenehanju stalnih bolečin se tožniku te pojavljajo zlasti ob spremembi vremena kot bolečine v križu in v levem spodnjem udu, pri določenih gibih pa še vedno čuti nelagodnost.

#### Hospitalizacija

11 dni. Obsežna in dolgotrajno fizioterapijo v bolnici in v zdravstvenem domu ter zdravilišču in nato še stalna fizioterapija doma.

#### Ambulantno zdravljenje

Številni kontrolni pregledi v bolnici in pri splošnem zdravniku.

#### Nevšečnosti med zdravljenjem

Številne rentgenske ekspozicije, moral je uporabljati berglje in trotočkovni steznik.

## Strah

300000 SIT Precej močno izražen primarni strah takoj po nesreči in ob sprejemu v bolnišnico, ko je bil ugotovljen zlom prsnice in zlom drugega križnega vretenca. Bil je povdarjen tudi z bolečinami, ki so pri tovrstnih poškodbah razmeroma hude. Sekundarni strah je bil izražen glede njegove ozdravitve in v zvezi z negotovo bodočnostjo.

## Zmanjšanje življenjske aktivnosti

3000000 SIT Trajne posledice, ki se izražajo z omejeno gibljivostjo križnega dela hrbtenice in nesposobnostjo prenašanja težjih bremen, saj je moral tako v službi, kakor v zasebnem življenju opustiti vsako udejstvovanje, pri katerem bi moral dvigovati predmete, težje od 15 kg. Moral je spremeniti delovno mesto in opustiti nekatere življenjske aktivnosti, ki so mu prinašale zadovoljstvo. Posledice predstavljajo pri tožniku kar 25 % zmanjšanje življenjskih sposobnosti. Poškodba pa ni pustila katastrofalnih posledic pri tožniku, saj je še vedno zaposlen, glede na leta pa si bo življenje lahko uredil tako, da ga bo zapolnil z dejavnostmi, ki mu bodo prinašale zadovoljstvo.

---

ZOR člen 200, 203